SAARIJÄRVEN KAUPUNKI

Ympäristönsuojeluviranomainen

Lausunto ympäristönsuojelulain uudistamishankkeen kolmannen vaiheen ehdotuksista

Ympäristölupamenettelyn sujuvoittaminen

Toimikunnan muistiosta saa sen käsityksen, että hakija ja lupaviranomainen sopivat ennakkoon millä ehdoilla lupa on myönnettävissä. Ympäristönsuojelulain 49 § mukaan lupaviranomaisen tehtävänä on tutkia hakemus ja ratkaista luvan myöntämisen edellytykset. Ylimääräinen kuuleminen voisi johtaa melko mielenkiintoisiin tilanteisiin niissä hakemuksissa, joissa luvan myöntämisen edellytykset eivät täyty. Kuinka kauan neuvotellaan? Menettääkö lupaviranomainen julkisuudessa kasvonsa? Koko lupaprosessi nopeutuu huomattavasti, kun hakemuksessa annetaan todennettavat tiedot toiminnan päästöistä ja vaikutuksista ympäristöön. Ei siis ylimääräisiä kuulemiskierroksia.

Eläinsuojien ympäristölupamenettelyn kehittäminen

 On suositeltavaa, että eläinsuojien osalta päästään kevyempään lupamenettelyyn.

Ympäristölavanvaraisuuden keventäminen

Ympäristönsuojelulakihan on ns. päästölaki, joten on tarkoituksenmukaista poistaa laitosluettelosta ne toiminnot, joista ei synny päästöjä tai päästöt voidaan vähentää merkittävän kynnyksen alapuolelle esim. sijoituspaikan valinnalla.

Saarijärvellä 7.3.2016

Kalle Laitinen

Ympäristösihteeri